ТЕХНИЧЕСКА СПЕЦИФИКАЦИЯ НА ПОРЪЧКАТА

Изпълнителят е длъжен:

1. да доставя активна електрическа енергия - ниско напрежение за нуждите на община Садово, съгласно действащите правила за търговия с електрическа енергия (ПТЕЕ).
2. да включи възложителя в пазара на балансираща енергия в стандартна балансираща група с координатор изпълнителя, като възложителят не дължи такси за участие, да регистрира възложителя като участник в стандартна балансираща група – непряк член, съгласно ПТЕЕ.
3. да уведомява възложителя в най-краткия обективно възможен срок при невъзможност или забавяне на изпълнението на задълженията по Договора и др.
4. да издава оригинални фактури за полученото от възложителя количество електрическа енергия.
5. да изготвя дневни почасови графици и да покрива техните небаланси и параметрите за тяхното формиране за срока на договора. Графиците следва да обхващат 24 часа, започвайки от 00:00 ч. до 24:00 ч. за съответния ден.
6. да изпраща почасовите дневни графици за доставка на ЕСО в съответствие с разпоредбите на ПТЕЕ. Своевременно да администрира графиците и да обменя информация с ЕСО.
7. да координира и балансира количествата нетна електрическа енергия.
8. по искане от страна на възложителя и при наличие на техническа възможност, да включва допълнителни обекти.

Възложителят не заплаща такса за:

* изготвяне, изпращане и регистриране от изпълнителя на дневните почасови товарови графици и покриване на техните небаланси и параметрите за тяхното формиране;
* участие в балансиращата група и санкции за излишък или недостиг на небалансите.

Приложение: Списък на обектите на възложителя и консумираната електрическа енергия за 2015 година.